# Kiekviename lange esantys mygtukai ir nuorodos:

1. ASMENINIŲ KOMANDŲ MENIŲ

Pasiekiamas spragtelėjus savo vardą ir pavardę ekrano viršutiniame dešiniajame kampe (neprisijungus – čia rodomas mygtukas Prisijungti). Asmeniniame meniu rasite ir svarbią komandą Atsijungti.

2. UNIVERSALIOJI PAIEŠKA

Skirta greitai paieškai pagal įrašytą teksto fragmentą. Jei žinote, kokio tipo objektą norite rasti, susiaurinkite paiešką. Spragtelėjus mygtuką ieškoti bus atverčiamas radinių sąrašas, o greta matysite patikslintos paieškos bloką. Paieškoje Jums bus pateikiami objektai, turintys priskirtą raktinį žodį ar jų junginį, sutampantį su Jūsų paieškos lauke parašytu užklausimu.

Išsamios paieškos bloką rasite, pagrindiniame meniu atsivertę reikiamą objekto tipą, pvz. SMP, metodinę medžiagą.

Atkreiptinas dėmesys į tai, kad ieškoma tik tarp ugdymo aplinkos objektų. Jei norėsite rasti kvalifikacijos tobulinimo programą ar renginį, teks persijungti į Kvalifikacijos aplinką (pasirinkime pavadinimu Kvalifikacijos tobulinimas).

3. PAGRINDINĖ MENIŲ JUOSTA

Tai pagrindinis navigacijos po Ugdymo sodą įrankis. Svarbiausieji meniu punktai ir papunkčiai yra matomi kiekvienam, net ir neprisijungusiam lankytojui, tačiau sistemos administratoriai gali kurti naujas meniu šakas ir dėti po jais reikiamą turinį, nustatydami reikiamas prieigos teises, todėl dažnai prisijungę galite rasti papildomų meniu punktų ir daugiau jums prieinamo turinio.

Atkreiptinas dėmesys į tai, kad Ugdymo sodas leidžia dirbti keliuose naršyklės languose ir jame puikiai veikia naršyklės istorijos peržiūra (mygtukas Back, Atgal ir kt.)!

4. DARBINĖ SRITIS

Būtent šioje srityje pateikiama visa informacija apie jūsų peržiūrimus objektus. Atkreipkite dėmesį į tai, kad vaizdas yra sudalintas į prasminius blokus, „skriejančius“ viršum nejudančio fono paveikslėlio, kuris rodo jūsų prisijungimą prie atitinkamos ugdymo sodo aplinkos.

5. METRIKA, PAGALBA, KONTAKTAI

Ši informacija randama apatiniame dešiniajame lango kampe. Jei pasirinkiste „Apie ugdymo turinio informacinę sistemą“ rasite trumpą informaciją ir nuorodas į dokumentus.

Atkreiptinas dėmesys, kad yra langų, kuriuose rodomas „begalinis“ radinių sąrašas, todėl nėra lengva pasiekti lango apačią. Todėl norėdami pasiekti šias nuorodas, pereikite į kurį nors „trumpesnį“ langą (pavyzdžiui, į Pradžią) ir lango apačia bus pasiekiama paprasčiau.