# JEI UGDYMO SODE TURITE DAUGIAU NEI VIENĄ PASKYRĄ

Paskyros kuriamos, tvarkomos ir persijungiama iš vienos paskyros į kitą naudotojo profilyje, į kurį galima patekti trimis skirtingais būdais:

- tik prisijungus pire Ugdymo sodo atverčiama Jūsų asmeninė erdvė, kurioje visuomet yra mygtukas Profilis;
- spragtelėjus viršutiniame kairiajame kampe esantį aktyvios paskyros pavadinimą („Mokytojas“ ar kt.);
- spragtelėjus savo pavardę viršutiniame dešiniajame kampe ir atsivėrusiame asmeniniame meniu dar kartą spragtelėjus savo pavardę.

Persijungę į skirtingas paskyras tvarkote ir peržiūrite skirtingus duomenis (pavyzdžiui: PKT specialistas skelbia renginius, o Mokytojas – registruojasi juose dalyvauti).

Todėl net ir atsivertę keletą tos pačios naršyklės langų vienu metu joje galite dirbti tik su viena iš savo paskyrų!

Pravartu įsivaizduoti kiekvieną paskyrą, kaip atskiram darbui skirtą kostiumą ar pastatą. Norėdami atlikti kitą darbą turite persirengti, pereiti į kitą pastatą (t.y., atsiversti profilį ir persijugti į kitą paskyrą).

Nenustebkite, jei kai kurios nuorodos neveikia, kai atsijungiate ar esatę prisijungę ne ta paskyra. Paprasčiausiai prisijunkite (persijunkite į reikiamą paskyrą) ir iš naujo aktyvuokite tą pačią nuorodą.

# Ugdymo sodo aplinkos

Neprisijungusiems lankytojams, lygiai kaip ir ką tik prisijungusiems naudotojams pateikiama ugdymo aplinka.

Ją pažinsite iš meniu mygtukų (Pradžia, ..., Svarbu, Kasdien, ... Forumas) ir iš fono piešinėlio.

Norėdami persijungti į kitą aplinką, turite atsiversti asmeninį meniu (spragtelėti savo pavardę dešiniajame viršutiniame kampe).

Kvalifikacijos tobulinimo aplinką pažinsite iš meniu mygtukų (Programos, Renginiai, ...) ir iš fono piešinėlio.

Pravartu skirtingas aplinkas atsiversti atskirose naršyklės kortelėse!

Ugdymo sodas leidžia vienu metu atsiversti keletą naršyklės kortelių. Kaip baigiasi sesija (pusvalandį nei viename iš langų nieko nespragtelite), – pakanka iš naujo prisijungti tik vienoje iš kortelių.

Prisijungimas galioja visoms tos pačios naršyklės kortelėms.

Dar daugiau, persijungti iš vienos aplinkos į kitą galite tiesioginėmis nuorodomis. Kitaip, nei paskyrų atveju, nuorodos automatiškai perkelia Jus į reikiamą aplinką.

Beje, jei tuo pačiu metu reikia prisijungti kitam naudotojui (arba norite dirbti iš karto keliomis savo paskyromis) – pasinaudokite antra, skirtinga naršykle...